АҞӘА, ԥхынҷкәын 3– Sputnik. Евроеидгыла ааԥхьара ҟанаҵеит аҳауаз Парижтәи аиқәшаҳаҭра аплан адкылара ырласызарц иҳәеит Евроеидгылаҿ хантәаҩра зуа Австриа аделегациа ахаҭарнак Хельмут Хоецки ООН аилатәара иазкыз апресс-конференциаҿ. Апресс-конференциа мҩҩаԥысуан польшатәи Катовиц аҿы. Абри атәы аанацҳаит РИА Новости.
"Ҳара аиқәшаҳаҭра анагӡара ҳалагароуп. Апрактикатә ҟазшьа аҭара хымԥадатәиуп", - иҳәеит Хоецки.
Хоецки иазгәеиҭеит Парижтәи аиқәшаҳаҭра анагӡара атәылақәа рполитикатә ҭахра иақәшәар шакәу.
"Ҳара атехникатә зҵаара рацәа ҳаӡбароуп", - иҳәеит иара.
Аҳауаз Парижтәи аиқәшаҳаҭра раԥхьатәи асеиԥш иҟоу еиқәшәаҳаҭроуп. Рнапы аҵарҩит 194 тәыла 2015 шықәса ԥхынҷкәынмзазы.
Амҽыша, ԥхынҷкәын 2 рзы Катовиц (Польша) аусура иалагеит аҳауа аԥсахразы ООН 24-тәи аконференциа.
Аконференциа алахәылацәа алацәажәоит аиқәшаҳаҭра аԥҟарақәа рынагӡашьақәа.